**Organizácia dištančného online vyučovania**

1. Vyučovacia hodina začína presne v čase, ako je daný školským zvonením:

1.hodina 8.00

2.hodina 8.55

3.hodina 9.50

4.hodina 10.50

5.hodina 11.45

6.hodina 12.40

2. Odporúčaná dĺžka vyučovacej hodiny je minimálne 30 min. Ak si to však okolnosti vyžadujú, môže trvať aj dlhšie.

3. Výchovy (hudobná v., výtvarná v., telesná a športová v., etická v., náboženská v., pracovné vyučovanie, technika, informatika) sa počas dištančného online vyučovania nevyučujú, žiaci ich využívajú na psychohygienu a relax.

4. Učitelia 1.stupňa môžu poradie a kombináciu vyučovacích hodín, ktoré učia vo svojej triede upraviť podľa potreby, žiakov je možné deliť na menšie skupiny.

5. Poradie predmetov, ktoré učiteľ 1.stupňa neučí vo svojej triede, musí byť dodržané podľa času daného rozvrhom hodín (anglický jazyk, prírodoveda, …).

6. Žiakovi, ktorý nemá možnosť pripojiť sa na dištančné online vyučovanie, učiteľ zašle cez Edupage alebo na rodičovský e-mail zadania, ktoré si žiak individuálne vypracuje. V prípade, že žiak nemá prístup k internetu, škola zabezpečí papierovú formu zadaných úloh a vedenie školy dohodne spôsob doručenia zadaných úloh žiakovi.

7. Žiaka, ktorý nereaguje na dištančné vzdelávanie, bude kontaktovať vyučujúci, triedny učiteľ alebo vedenie školy a zistí príčinu.

8. Triedni učitelia sú povinní monitorovať stav dištančnej formy vzdelávania vo svojej triede, komunikovať, spolupracovať s ostatnými vyučujúcimi a v rámci možností riešiť problémy spoločne.

**Žiak je povinný:**

1. Pripájať sa na dištančné online vyučovanie včas a podľa stanoveného rozvrhu.

2. Neobmedzovať a nenarušovať svojím konaním a správaním ostatné osoby zúčastňujúce sa dištančného online vyučovania (žiakov, učiteľov).

3. Na dištančné online vyučovanie mať pripravené učebnice a školské potreby podľa rozvrhu hodín a pokynov učiteľov.

4. Rešpektovať pokyny učiteľa počas dištančného online vyučovania.

5. Byť viditeľný počas dištančného online vyučovania pre učiteľa (mať zapnutú kameru, ktorá ho sníma).

6. Oznámiť okolnosti, ktoré nútia žiaka odísť alebo prerušiť dištančnú online hodinu učiteľovi (netýka sa technických problémov, ktoré žiak nahlási učiteľovi čo najskôr).

7. Počas dištančného vyučovania denne svedomito kontrolovať Edupage kvôli správam, materiálom a úlohám, ktoré učitelia zadávajú.

8. Oboznámiť sa a dodržiavať tieto zásady platné pre dištančné online vyučovanie.

9.V prípade neodkladných problémov týkajúcich sa vzdelávania sú žiaci povinní kontaktovať svojho triedneho učiteľa, resp. konkrétneho vyučujúceho.

**Žiak ma zakázané:**

1. Zneužívať informačné prostriedky, ktoré by mohli viesť k narušovaniu mravnosti (nahrávanie a fotografovanie počas dištančného online vyučovania).

2. Šikanovať ostatných účastníkov dištančného online vzdelávania v akýchkoľvek podobách.

3. Bez súhlasu učiteľa zasahovať do dištančného online vyučovania.

**Zákonný zástupca žiaka:**

1. Ak sa žiak nemôže zúčastniť online dištančného vzdelávania, je povinný oznámiť triednemu učiteľovi (poprípade učiteľovi daného predmetu) bez zbytočného odkladu príčinu jeho neprítomnosti, čo môže urobiť telefonicky alebo elektronicky (email, Edupage); za dôvod ospravedlniteľnej neprítomnosti žiaka sa uznáva najmä choroba, technické problémy v rámci dištančného online vyučovania alebo mimoriadne udalosti v rodine.

2. Počas dištančného vyučovania svedomito kontroluje Edupage kvôli správam, materiálom a úlohám, ktoré tam zadávajú učitelia.

**Správanie žiaka na online vyučovacích hodinách:**

1. Na každú online vyučovaciu hodinu žiak prichádza včas, učebnice, všetky školské potreby a pomôcky má pripravené podľa rozvrhu hodín.

2. Z online vyučovacej hodiny odchádza až po jej ukončení učiteľom.

3. Na online vyučovaní pozorne sleduje učiteľov výklad, odpovede spolužiakov, svedomito a aktívne pracuje a zapája sa do vyučovania.

4. Ak sa na online vyučovanie nepripravil, ospravedlní sa na začiatku vyučovacej hodiny. Počas hodiny vyučujúci nemusí prijať jeho ospravedlnenie.

11.1.2021 PaedDr.Zuzana Kaliariková

 riaditeľka